PISMO NIKOLI

Pisamce jedno iz naše škole

stiglo u prosincu do svetog Nikole.

„Što li to važno u njemu piše?“,

pita se starac i uzdiše.

Drhtavom rukom otvara pismo.

(Da čitljivo bude pazili mi smo.)

Nikola čita, brk mu se smije.

Zanimljive prijedloge pošiljka krije.

„Pišu ti maleni prvoškolci:

Nama su jako visoki stolci.

Ove nam godine s pilom navrati.

Noge na stolcima malo nam skrati.

Jednaka pomoć možda bi bila

- slatkiša više još koja kila!

Za brži rast to bio bi „kod“

i noge bi naše dosegle pod!

A tebi želimo pregršt zdravlja.

Podijeli s nama još mnoga slavlja.

Noge i pamet neka te služe.

Djeca nek' s tobom se zauvijek druže!

I samo mali dodatak još!

Ne bacaj naše pismo u koš!

Mi jesmo mali i malo nas ima,

al'nać' nas je lako- u Miljevcima!“

Autor: Jasminka Stošić, učiteljica RN / PŠ Miljevci

OŠ Vladimira Nazora, Nova Bukovica